stanford-oval/wikipedia huggingface dataset:
Planet Pit
Singlet > Viralliset singlet

Albumin ensimmäinen single "Hey Baby (Drop It to the Floor)" julkaistiin 14. syyskuuta 2010. Kappaleella vierailee T-Pain ja sen on tuottanut ranskalaistuottaja Sandy Vee. Kappale sijoittui Yhdysvaltain Billboard Hot 100 -listan seitsemännelle sijalle. Suomen virallisella listalla kappale menestyi paremmin sijoittuen viidennelle sijalle. Kappale sijoittui Australian singlelistalla 10. sijalle ja se myi kaksinkertaista platinaa. Ruotsissa "Hey Baby (Drop It to the Floor)" myi puolestaan kultaa ja sijoittui Sverigetopplistanin 17. sijalle.
Toinen albumilta julkaistu single oli kappale "Give Me Everything". Se julkaistiin 18. maaliskuuta 2011 ja sillä vierailevat vokaaleissa Nayer ja Ne-Yo ja tuotantopuolella Afrojack. Kappaleesta tuli suuri menestys: se nousi ykkössijalle muun muassa Kanadan, Unkarin, Irlannin, Britannian ja Yhdysvaltain listoilla ja top-10 sijoituksia tuli muun muassa Itävallassa, Tanskassa, Ranskassa ja Italiassa. Suomessakin sijoitus oli seitsemäs sija. "Give Me Everything" myi myös Tanskassa, Saksassa ja Espanjassa kultaa, Italiassa, Uudessa-Seelannissa ja Ruotsissa platinaa ja Australiassa kaiken kaikkiaan viisinkertaista platinaa.
Kappale "Rain Over Me" julkaistiin kesällä 2011 albumin kolmantena singlenä. Singlellä vierailee laulaja/näyttelijä Marc Anthony ja sen ovat tuottaneet RedOne, David Rush ja Jimmy Joker. Se keräsi top-10 paikkoja muun muassa Kanadasta, Tanskasta, Norjasta ja Slovakiasta Suomen virallisella listallakin sijoitus oli jopa viides sija. "Rain Over Me" on myös myynyt Australiassa kultaa.
Singlet > Promosinglet

Albumin ensimmäinen promosingle "International Love" julkaistiin 29. toukokuuta 2011. Singlellä vierailee Chris Brown ja se sijoittui Billboard Hot 100 -listan 59. sijalle.
Toinen promosingle "Pause" julkaistiin 7. kesäkuuta 2011. Se sijoittui Billboard Hot 100 -listalla sijalle 73.
Arvostelut

Allmusic:
Digital Spy:
Entertainment Weekly: A–
Rolling Stone:
Julkaisuhistoria

| Maa | Päivä | Formaatti |
| --- | --- | --- |
|  Australia | 17. kesäkuuta 2011 | CD, digitaalinen lataus |
|  Saksa | 17. kesäkuuta 2011 | CD, digitaalinen lataus |
|  Irlanti | 17. kesäkuuta 2011 | CD, digitaalinen lataus |
|  Alankomaat | 17. kesäkuuta 2011 | CD, digitaalinen lataus |
|  Iso-Britannia | 20. kesäkuuta 2011 | CD, digitaalinen lataus |
|  Yhdysvallat | 21. kesäkuuta 2011 | CD, digitaalinen lataus |
|  Tanska | 22. kesäkuuta 2011 | CD, digitaalinen lataus |
|  Brasilia | 30. kesäkuuta 2011 | CD, digitaalinen lataus |
Listasijoitukset

| Lista (2011) | Sija |
| --- | --- |
Australian Albums Chart: 5
Australian Urban Albums Chart: 2
Austrian Albums Chart: 4
Belgian Albums Chart (Flanders): 24
Belgian Albums Chart (Wallonia): 15
Canadian Albums Chart: 4
Czech Albums Chart: 33
Dutch Albums Chart: 19
Finland Albums Chart: 21
French Albums Chart: 14
German Albums Chart: 6
Greek Albums Chart: 44
Hungarian Albums Chart: 19
Irish Albums Chart: 17
Italian Albums Chart: 8
Mexican Albums Chart: 25
New Zealand Albums Chart: 10
Polish Albums Chart: 12
Scottish Albums Chart: 16
Spanish Albums Chart: 5
Swiss Albums Chart: 3
South Korean Albums Chart (International): 6
UK Albums Chart: 11
UK R&B Albums Chart: 1
US Billboard 200: 7
US Top Rap Albums: 2
US Top R&B/Hip-Hop Albums: 3
Rauhanraha

Rauhanraha (saks. Friedensgeld) oli eurooppalainen keskiaikainen oikeudellinen termi, joka käsitti tuomarille tai valtiovarainministerille maksettavan rauhanrahan, joka mahdollisti rauhan rikoksen tehneelle ja rikoksesta kärsineelle osapuolille. Raha perittiin rikoksentehneeltä ja maksettiin rikoksen uhrille sovitustyönä. Maksanut osapuoli sai maksaessaan täyden oikeudellisen suojan. Korvaus oli yleensä kolmasosa ehdotetusta korvauksesta.
Myöhemmin rauhanrahaa alettiin kutsuttiin nimellä Wette, veto.
Rakel Jalas

Rakel Jalas (o.s. Hallamaa, ent. Häyrén; 28. syyskuuta 1892 Mäntsälä – 23. elokuuta 1955 Helsinki) oli suomalainen lääkäri ja kansanedustaja. Hän toimi kansanedustajana 1948–1951 edustaen kokoomusta. Hänelle myönnettiin lääkintöneuvoksen arvonimi 1952.
Jalaksen  vanhemmat olivat tilanomistaja Hugo Pietari Hallamaa (ent. Häyrén) ja Amanda Karolina Törnström. Hänen puolisonsa oli vuodesta 1919 filosofian maisteri Arvo Emanuel Jalas (k. 1943). Professori Jaakko Jalas oli heidän poikansa.
Jalas valmistui ylioppilaaksi 1910, lääketieteen kandidaatiksi 1915 ja lisensiaatiksi 1922. Hän teki opintomatkoja useisiin Euroopan maihin 1930- ja 1940-luvulla. Hän työskenteli Lapinlahden sairaalan avustavana lääkärinä 1928–1930 ja oli sosiaaliministeriön lääkäri ja köyhäinhoidon apulaistarkastaja 1929–1936, sosiaaliministeriön huoltoasiainosaston lääkäri 1937–1955, Lahdentaan parantolan lääkäri 1925–1933, yksityinen lääkäri Helsingissä 1928–1955 (hermo- ja mielitaudit), Yhteiskunnallisen korkeakoulun opettaja 1942–1945.
Jalas oli useissa luottamustehtävissä, kuten Suomen psykiatris-neurologisen yhdistyksen sihteeri 1929–1937, Sielunterveysseuran johtokunnan jäsen 1931–1935, Turvan alkoholistiparantolan johtokunnan jäsen 1931–1937, Suomen naisten kansallisliiton siveellisyyskomitean puheenjohtaja 1935–1946, Invalidisäätiön hallituksen ja johtokunnan puheenjohtaja 1940–1955, Väestöliiton hallituksen jäsen 1941–1955, Huoltajan toimituksen jäsen 1931–1951, puheenjohtaja 1951–1955.
Aiheesta muualla

.aspx Rakel Jalas Suomen kansanedustajat. Eduskunta.
Querqueville

| Querqueville |
| --- | --- |

 vaakuna
 Querqueville
 Koordinaatit: 49°39′48″N, 1°41′43″W 
Valtio:  Ranska
Alue:  Normandia
Departementti:  Manche
Arrondissementti:  Cherbourg
Pinta-ala:  
 – Kokonaispinta-ala:  5,6 km²
Väkiluku (2013):  5 052
 – Väestötiheys:  908,6 as./km²
 
 Kunnan kotisivut 
Infobox OKVirheellinen NIMI-arvo: 
Querqueville on entinen kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Querquevillen nähtävyyksiä ovat Saint-Germainin kappeli sekä 1700-luvulta peräisin oleva linna Château de Querqueville, joka toimi viime vuodet kunnantalona.
Kuntaliitos

Kunta liitettiin 1. tammikuuta 2016 perustettuun Cherbourg-en-Cotentin kuntaan yhdessä neljän muun kunnan kanssa, jotka olivat Cherbourg-Octeville, Équeurdreville-Hainneville, La Glacerie ja Tourlaville.
Chapelle Saint-Germain de Querqueville
Château de Querqueville
Aiheesta muualla

Kuvia tai muita tiedostoja aiheesta Querqueville Wikimedia Commonsissa
Rakennuksenarvovero

Rakennuksenarvovero on aiemmin eri maissa käytössä ollut vero, jonka suuruus määräytyi rakennuksen pääoma- tai kauppa-arvon perusteella. Vero soveltui hyvin nopeasti kasvaviin kaupunkeihin, joissa rakennuksen tuotto vaihteli vuokratilanteen mukaan. Vero on ollut käytössä esimerkiksi Badenissa, Hessenissä ja Württembergissä. Preussissa verosta luovuttiin 1893.
Rakel Kansanen

Lyyli Elisabeth Toivola (o.s. Kansanen; 18. heinäkuuta 1888 Leppävirta – 22. heinäkuuta 1949 Helsinki) oli suomalainen kirjallisuuden suomentaja joka käytti kirjailijanimiä Rakel Kansanen, R. K. ja Rakel Kansanen-Toivola.
Toivolan vanhemmat olivat kauppias Pekka Kansanen ja Alfiina Loviisa Turtiainen. Hän oli naimisissa toimittaja, diplomaatti Urho Toivolan kanssa vuodesta 1913 alkaen. Heidän poikansa oli suurlähettiläs Joel Toivola.
Varkauden taidemuseossa on Rakel Kansasen kokoelma joka koostuu pääasiassa 1900-luvun alun suomalaisista ekspressionismia edustavista maalauksista. Testamenttilahjoituksiin perustuva taidekokoelma sisältää muun muassa Anton Lindforsin, Wäinö Aaltosen, Tyko Sallisen, Helene Schjerfbeckin, Ilmari Aallon, Alex Mattssonin ja Jalmari Ruokokosken maalauksia.
Suomennoksia

Guy de Maupassant: Veljekset. Ahjo, Helsinki 1919. (Alkuteos Pierre et Jean.)
Hagar Olsson: Mr. Jeremias etsii illusionia. Kuvitti Wäinö Aaltonen. WSOY 1927. (Alkuteos Mr. Jeremias söker en illusion.)
Marcel Prévost: Keltainen domino. Otava 1928.
Ernest Pérochon: Nunna: Romaani. Otava 1930.
Stefan Lorant: Olin Hitlerin vankina: Lehtisiä vankilassa pidetystä päiväkirjasta. 5. englanninkielisestä painoksesta suomentanut Rakel Kansanen-Toivola. Karisto 1936.
Anatole France: Instituutin jäsenen Sylvestre Bonnard’in rikos. Otava 1937 (2. painos 1966).
Puistolan urheilukenttä

Puistolan urheilukenttä.
Puistolan urheilukenttä on urheilukenttä Kotkassa Katariinan kaupunginosassa. Kenttä on tunnettu ennen myös nimellä Katariinan kenttä.
Historia

Puistolan kenttä rakennettiin vuonna 1913 talkootyönä soiseen ja kiviseen maastoon. Kentän avauskilpailuna pidetään 29. kesäkuuta 1914 järjestettyjä kilpailuja, joihin osallistui muun muassa Hannes Kolehmainen. Kentällä järjestettiin Kalevan kisat vuosina 1921 ja 1935. Hiekkakenttä muutettiin nurmipäällysteiseksi vuonna 1938. Yrjö Nikkanen heitti kentällä 16. lokakuuta 1938 keihästä 78,70 metriä. Tulos säilyi maailmanennätyksenä lähes 15 vuotta. Kenttää peruskorjattiin vuosina 1964–1966.
RN Fiume (1930)

| RN Fiume |
| --- | --- |
 Fiume Taranto 1933

Aluksen vaiheet
Rakentaja:  Stabilimento Tecnico Triestino, Trieste
Kölinlasku:  29. huhtikuuta 1929
Laskettu vesille:  27. huhtikuuta 1930
Palveluskäyttöön:  23. marraskuuta 1931
Poistui palveluskäytöstä:  upotettu 29. maaliskuuta 1941 Matapanin taistelussa
Tekniset tiedot
Uppouma:  11 870 t (standardi) 14 530 t (kuormattu)
Pituus:  182,8 m
Leveys:  20,6 m
Syväys:  7,2 m
Koneteho:  95 000 shp (71 MW)
Nopeus:  33 solmua (61 km/h)
Miehistöä:  841
Aseistus
Aseistus:  8 x 203 mm/L53 tykkiä kaksoistorneissa 16 x 100 mm/L47 tykkiä kaksoistorneissa 6 x 40 mm/L49 ilmatorjuntatykkiä 8 x 13,2 mm ilmatorjuntakonekivääriä 2 x lentokonetta
RN Fiume (ital. Regia Nave Zara) oli Italian kuninkaallisen laivaston Zara-luokan raskas risteilijä toisessa maailmansodassa. Alus upposi Matapanin taistelussa 29. maaliskuuta 1941.
Valmistus

Alus tilattiin 15. syyskuuta 1928 vuosien 1928–1929 laivasto-ohjelmassa Triestestä Stabilimento Tecnico Triestinolta, missä köli laskettiin 29. huhtikuuta 1929. Alus laskettiin vesille 27. huhtikuuta 1930 ja valmistui 23. marraskuuta 1931.
Palvelus

Fiume oli Espanjan sisällissodan aikana 1936–1937 sisaralustensa kanssa läntisellä Välimerellä. Aluksesta tehtiin 1. risteilijäviirikön lippulaiva 17. toukokuuta 1937, jolloin se vapautti tehtävästä sisaraluksensa Gorizian. Huhtikuussa 1939 alus osallistui Zaran kanssa Albanian miehitykseen. Alus luovutti 12. tammikuuta 1940 viirikön lippulaivan tehtävät Zaralle.
Alus osallistui yritykseen torjua Britannian kuninkaallisen laivaston Tobrukiin matkannut saattue kesäkuussa muutamaa päivää Italian sodanjulistuksen jälkeen. Alus oli mukana kesäkuun lopulla risteilijöiden pyrkiessä taisteluun Ranskan merivoimien osaston kanssa.
Heinäkuussa alus osallistui viirikkönsä mukana Calabrian taisteluun sekä saattueiden suojaamiseen Pohjois-Afrikan ja Italian välillä. Alus osallistui operaatio Collarin torjuntaan. Maaliskuussa 1941 laivaston esikunta suunnitteli iskevänsä Kreetan etelä- ja pohjoispuolitse itäisen Välimeren merenkulkua vastaan. Seuranneessa Matapanin taistelussa Polaan osui 28. maaliskuuta torpedo, jolloin Fiume ja Zara määrättiin saattamaan sisaraluksensa satamaan.
Tutkaton osasto joutui Britannian kuninkaallisen laivaston taistelulaivojen HMS Warspiten, HMS Valiantin ja HMS Barhamin yllättämäksi ja tuhoamaksi. Taistelulaivojen 15 tuuman tykit murskasivat alukset. Fiume ja Zara upposivat ja Pola jäi hylyksi, kunnes hävittäjät HMS Nubian ja HMS Jervis torpedoivat aluksen.
Puistomatara

| Puistomatara |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Matarat Galium
Laji::  pumilum
Kaksiosainen nimi
 Galium pumilum  Murray 
Katso myös
   Puistomatara Wikispeciesissä   Puistomatara Commonsissa 
Infobox OKNimi-testi OK: 
Puistomatara (Galium pumilum) on monivuotinen laji mataroiden suvussa. Sitä esiintyy Euroopassa.
Puistomataran tuppaina kasvavat varret ovat hentoja ja kaljuja. Kukinnot ovat harvakukkaisia viuhkoja, kukkien teriöt neliliuskaisia ja valkoisia. Kasvi muistuttaa muista lajeista erityisesti luhtamataraa (Galium uliginosum).
Aiheesta muualla

Kasviatlas: Puistomatara (Galium pumilum)
Suomen Lajitietokeskus: Puistomatara – Galium pumilum
RN Euro (1927)

| RN Euro |
| --- | --- |


Aluksen vaiheet
Rakentaja:  Cantieri del Tirreno, Riva Trigoso
Kölinlasku:  24. tammikuuta 1925
Laskettu vesille:  7. heinäkuuta 1927
Palveluskäyttöön:  22. joulukuuta 1927
Poistui palveluskäytöstä:  upotettu 1. lokakuuta 1943
Tekniset tiedot
Uppouma:  1 090 t (standardi) 1 700 t (kuormattu)
Pituus:  93,2 m (kokonaispituus)
Leveys:  9,2 m
Syväys:  3 m
Koneteho:  40 000 shp
Nopeus:  36 solmua
Miehistöä:  179
Aseistus
Aseistus:  4 × 120 mm tykkiä kaksiputkisina asennuksina 2 × 40 mm ilmatorjuntatykkiä 2 × 13,2 mm ilmatorjuntakonekivääriä 6 × 533 mm torpedoputkea 52 × miinaa
RN Euro (ital. Regia Nave Euro) oli Italian kuninkaallisen laivaston Turbine-luokan hävittäjä toisessa maailmansodassa.
Valmistus

Alus tilattiin Riva Trigososta Cantieri del Tirrenolta, missä köli laskettiin 24. tammikuuta 1925. Alus laskettiin vesille 7. heinäkuuta 1927 ja liitettiin laivastoon vielä saman vuoden lopulla 22. joulukuuta.
Palvelus

Alus upotettiin 1. lokakuuta 1943.
Ramon Cabrera Argüelles

Ramon Cabrera Argüelles vuonna 2016.
Ramon Cabrera Argüelles (s. 12. marraskuuta 1944 Batangas City) on filippiiniläinen roomalaiskatolinen arkkipiispa. Hänet vihittiin papiksi 21. joulukuuta 1969 ja nimitettiin Manilan arkkihiippakunnan vihkipiispaksi sekä Ros Crén titulaaripiispaksi 26. marraskuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.
Argüelles sai 25. elokuuta 1995 nimityksen Filippiinien sotilaspiispaksi ja 14. toukokuuta 2004 Lipan arkkipiispaksi, jonka virkaan hänet asetettiin 16. heinäkuuta.
Ramnefjellsfossen

Ramnefjellsfossen
Ramnefjellsfossen on vesiputous Norjassa Oldenin, Nesdalenin ja Loenin seudulla.  Se virtaa Ramnefjellvuoren jäätiköltä Utigardselvajoelle. Vesiputous saa virtausvoimaa jäätikön sulamisvesistä. Varsinainen putousalue on 595 metriä korkea, mutta putouksen huipulta mitattuna putouksen korkeus on 818 metriä. Bodaleniin johtavalla tiellä on näköalapaikka, Ramnefjellsfossen on hyvin nähtävissä. Lähistöllä sijaitsevia muita vesiputouksia ovat Høysteinfossen ja Huldrefossen. Jyrkin kohta vesiputouksessa on 600 metrin korkeudessa.
Ratalammi

| Ratalammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′56″N, 25°20′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isännäisenjärveen 
Järvinumero:  14.221.1.144
Mittaustietoja
Pinnankorkeus:  106,1 m  
Pituus:  390 m  
Leveys:  120 m  
Rantaviiva:  0,904 km  
Pinta-ala:  2,921 ha  
Saaria:  ei saaria 
 fiRatalammi 
Ratalammi  on Keski-Suomessa Jämsässä Juokslahden kylän lähellä sijaitseva lampi.
Maantietoa

Lammen pinta-ala on 2,9 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 106,1 metriä mpy.
Ramon Borrell

Ramon Borrell (972–1017) oli Barcelonan, Gironan ja Ausonan kreivi vuodesta 992. Hän osallistui hallintoon jo vuodesta 986 isänsä Borrell II:n kanssahallitsijana. Hänen puolisonsa oli ranskalainen aatelisneito Ermesinde.
Vuonna 1002 Al-Mansur Ibn Abi Aamir hyökkäsi Borrellin valtakuntaan ja tuhosi Manresan kaupungin. Borrell haki tukea muilta kristityiltä kreiveiltä, ja Al-Mansurin kuoltua  Borrel liittolaisineen hyökkäsi Lleidaan. Al-Mansurin poika Abd Al-Malik hyökkäsi puolestaan Barcelonaan. Borrellin veli ja muut kristityt kreivit osallistuivat puolustukseen. Silti arabit valloittivat kuusi linnaa ja tuhosivat 35. Taistelut lähensivät veljeksiä Cordoban kreiveihin.
Rakel Hiltunen

Rakel Hiltunen Jakomäessä lokakuussa 2006.
Lea Rakel Hiltunen (o.s. Lyytikäinen, s. 2. heinäkuuta 1940 Keitele) on suomalainen poliitikko. Hän toimi SDP:n kansanedustajana Helsingin vaalipiiristä 1999–2015.
Hiltunen valmistui ylioppilaaksi 1963. Hän opiskeli sosiaalipolitiikkaa. Hiltunen työskenteli sosiaalihoitajana Kuulonhuoltoliitossa 1971–1978 ja Lomakotien liitto ry:n toimitusjohtajana 1978–2003.
Hiltunen oli Helsingin kaupunginvaltuuston jäsen 1989–2012. Hän oli kaupunginhallituksen jäsen 1993–2004, josta puheenjohtajana vuodet 1995–2000. Valtuuston puheenjohtaja Hiltunen oli vuosina 2005–2008 ja toinen varapuheenjohtaja 2009–2012. Hän ei ollut ehdolla enää vuoden 2012 kuntavaaleissa. Hän on toiminut myös Kuntaliiton hallituksen puheenjohtajana. Vuonna 2012 Hiltunen sai kaupunkineuvoksen arvonimen.
Kesäkuussa 2014 Hiltunen ilmoitti, ettei asetu ehdolle enää eduskuntavaaleissa 2015.
Aiheesta muualla

.aspx Rakel Hiltunen Suomen kansanedustajat. Eduskunta.
Politiikkaradio: Päivän kansanedustaja Rakel Hiltunen (sd) Yle Areena. 25.1.2012.
Helsingin vaalipiirin kansanedustajat 2011–2015
Outi Alanko-Kahiluoto
Paavo Arhinmäki
Jörn Donner (2013–)
Pekka Haavisto
Jussi Halla-aho (2011–2014)
Eero Heinäluoma
Rakel Hiltunen
Mari Kiviniemi (2011–2014)
Päivi Lipponen
Silvia Modig
Lasse Männistö
Tom Packalén
Jaana Pelkonen
Terhi Peltokorpi (2014–)
Mika Raatikainen (2014–)
Pertti Salolainen
Sari Sarkomaa
Anni Sinnemäki (2011–2015)
Osmo Soininvaara
Johanna Sumuvuori (2015–)
Astrid Thors (2011–2013)
Erkki Tuomioja
Jan Vapaavuori
Juha Väätäinen
Ben Zyskowicz
Rasimus

Rasimus voi tarkoittaa:
Jani Rasimus (s. 1976), tanssija, tanssinopettaja ja muusikko
Konsta Rasimus (s. 1990), jalkapalloilija
Pasi Rasimus (s. 1962), jalkapallovalmentaja
Toni Rasimus, tanssija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rasimus”, voi hakea sivunnimihaulla, laajalla sivunnimihaulla tai tekstihaulla.
Rasila (Ruokolahti)

Rasila on Ruokolahden kunnan hallinnollinen keskus.
Rasilassa sijaitsee Ruokolahden kunnantalo. Lisäksi alueella on uimaranta sekä Suomen suurin pumptrack-pyöräilyrata liikuntakeskuksen yhteydessä. Nähtävyytenä on Leijona-patsas.
Ruth B

| Ruth Berhe> Henkilötiedot |
| --- | --- |
Syntynyt: 2. heinäkuuta 1995 (ikä 29) Edmonton, Alberta
Ammatti:  laulaja-lauluntekijä
Muusikko
Taiteilijanimi:  Ruth B
Laulukielet:  englanti
Tyylilajit:  pop
Soittimet:  piano
Levy-yhtiöt:  Columbia Records 
Aiheesta muualla
www.ruthbofficial.com
  [ Muokkaa Wikidatassa ] [ ohje ]  
Ruth Berhe, taiteilijanimeltään Ruth B (s. 2. heinäkuuta 1995 Edmonton, Alberta), on kanadalainen laulaja-lauluntekijä. Berhe teki levytyssopimuksen Columbia Recordsin kanssa heinäkuussa 2015. Loppuvuodesta julkaistiin The Intro -niminen EP, joka sisälsi neljä kappaletta. Hänen debyyttialbuminsa, Safe Haven, julkaistiin toukokuussa 2017.
Pösönlampi

| Pösönlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°56′48″N, 26°55′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Rauhajärveen 
Järvinumero:  14.931.1.008
Mittaustietoja
Pinnankorkeus:  102,2 m  
Pituus:  310 m  
Leveys:  130 m  
Rantaviiva:  0,724 km  
Pinta-ala:  2,215 ha  
Saaria:  ei saaria 
 fiPösönlampi 
Pösönlampi  on Etelä-Savossa Kangasniemellä  Horjankylän lähellä sijaitseva lampi.
Maantietoa

Lampi on 310 metriä pitkä, 130 metriä leveä, ja sen pinta-ala on 2,2 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Rauhajärven alueeseen (14.931) se kuuluu. Lammen vedenpinnan korkeus on 102,2 metriä mpy.
Radikaaliliike (Ranska)

| Radikaaliliike> Mouvement radical |
| --- | --- |
  
  
  
Perustettu:  10. joulukuuta 2017
Johto:   Laurent Hénart 
Ideologia:  sosiaaliliberalismi sekularismi EU-myönteisyys
Poliittinen kirjo:  keskusta
Kansalliskokous:  16 / 577
Senaatti:  14 / 348
Europarlamentti:  1 / 74
Kansainväliset jäsenyydet:  – ALDE
Nuorisojärjestö:  Jeunes Radicaux
LGBT-järjestö:  GayLib
Kotisivu:  lemouvementradical.fr
Infobox OKVirheellinen NIMI-arvo: 
Radikaaliliike (ranskaksi: Mouvement radical, MR) on ranskalainen keskustalainen puolue.
Historia

Radikaaliliike perustettiin nykyisessä muodossaan vuonna 2017, kun Ranskan vanhin toiminnassa ollut puolue  Radikaalipuolue yhdistyi kahden muun poliittisen liikkeen kanssa.
Helmikuussa joukko entisiä PRG:n jäseniä, mukaan lukien puheenjohtajistoon kuulunut Sylvia Pinel, erosi puolueesta protestina suunnitellulle vaaliliitolle La République En Marche! -puolueen kanssa. Eronneet edustajat alkoivat harkitsemaan PRG:n palauttamista omaksi puolueekseen..
Ideologia ja näkemyksiä

Radikaaliliike on ALDE:n jäsen vuodesta 2018 lähtien.
Puolueella on oma sateenkaarijärjestö, GayLib, joka liittyi radikaaliliikkeen jäsenjärjestöksi vuonna 2018.
Poliittisen julistuksensa mukaan puolue kannattaa mm. seuraavia asioita:
Tiiviimpää yhteistyötä EU:ssa
Tieteeseen pohjautuvaa ympäristöpolitiikkaa
Desentralisaatiota
Kansalaisyhteiskunnan kehittämistä
Ratamelonnan Euroopan-mestaruuskilpailut 2021

Ratamelonnan Euroopan-mestaruuskilpailut 2021 järjestettiin 3.–6. kesäkuuta 2021 Poznańissa, Puolassa. Ohjelmassa oli 41 lajia, joista 12 kuului paramelontaan. Mitaleille ylsi 23 maata, joista menestynein oli Unkari yhdeksällä kultamitalilla. Paramelonnassa Ukraina menestyi parhaiten ja voitti neljä kultamitalia.
Mitalistit

Lähde:
Mitalistit > Miehet

| Laji | Kultaa | Hopeaa | Pronssia |
| --- | --- | --- | --- |
| Kanadalaisyksikkö 200 metriä |  Joan Moreno |  Artsjom Kozyr |  Henrikas Žustautas |
| Kanadalaisyksikkö 500 metriä |  Martin Fuksa |  Serghei Tarnovschi |  Conrad Scheibner |
| Kanadalaisyksikkö 1 000 metriä |  Martin Fuksa |  Conrad Scheibner |  Kirill Šamšurin |
| Kanadalaisyksikkö 5 000 metriä |  Sebastian Brendel |  Nicholas Fodor |  Carlo Tacchini |
| Kanadalaiskaksikko 200 metriä |  Espanja Alberto Pedrero Pablo Graña |  Puola Arsen Śliwiński Michał Łubniewski |  Liettua Henrikas Žustautas Vadim Korobov |
| Kanadalaiskaksikko 500 metriä |  Venäjä Viktor Melantjev Vladislav Tšebotar |  Saksa Sebastian Brendel Tim Hecker |  Ukraina Vitalij Verheles Andrij Rybatšok |
| Kanadalaiskaksikko 1 000 metriä |  Saksa Sebastian Brendel Tim Hecker |  Venäjä Kirill Šamšurin Ilja Pervuhin |  Romania Cătălin Chirilă Victor Mihalachi |
| Kajakkiyksikkö 200 metriä |  Sándor Tótka |  Liam Heath |  Petter Menning |
| Kajakkiyksikkö 500 metriä |  Bálint Kopasz |  João Ribeiro |  Jakub Zavřel |
| Kajakkiyksikkö 1 000 metriä |  Bálint Kopasz |  Fernando Pimenta |  Artuur Peters |
| Kajakkiyksikkö 5 000 metriä |  Bálint Noé |  Aleh Jurenja |  Fernando Pimenta |
| Kajakkikaksikko 200 metriä |  Italia Manfredi Rizza Andrea Di Liberto |  Liettua Artūras Seja Ignas Navakauskas |  Venäjä Juri Postrigai Aleksandr Djatšenko |
| Kajakkikaksikko 500 metriä |  Valko-Venäjä Uladzislau Litvinau Dzmitryj Natyntšyk |  Ukraina Dmytro Danylenko Oleh Kuh’aryk |  Saksa Max Hoff Jacob Schopf |
| Kajakkikaksikko 1 000 metriä |  Saksa Max Hoff Jacob Schopf |  Slovakia Samuel Baláž Adam Botek |  Liettua Ričardas Nekriošius Andrej Olijnik |
| Kajakkinelonen 500 metriä |  Saksa Max Rendschmidt Tom Liebscher Ronald Rauhe Max Lemke |  Slovakia Samuel Baláž Csaba Zalka Denis Myšák Adam Botek |  Venäjä Oleg Gusev Aleksandr Sergejev Maksim Spesivtsev Vitali Jeršov |
| Kajakkinelonen 1 000 metriä |  Valko-Venäjä Pavel Mjadzvedzeu Ilja Fedarenka Kiryl Nikitsin Vital Bjalko |  Unkari Bálint Noé Tamás Kulifai Péter Gál Bence Dombvari |  Venäjä Oleg Gusev Oleg Sinjavin Maksim Spesivtsev Vitali Jeršov |